ನ್ಯಾನೋ ದ್ರವಗಳು ಇತ್ತೀಚೆಗೆ ಪ್ರವರ್ಧಮಾನಕ್ಕೆ ಬರುತ್ತಿರುವ ಇನ್ನೊಂದು ಬಗೆಯ ಶೀತಕಗಳು. ಇದರಲ್ಲಿ ಅತಿ ಸೂಕ್ಷ್ಮ ನ್ಯಾನೋಕಣಗಳು ನೀರಿನ ವಾಹಕದಲ್ಲಿರುತ್ತವೆ.ಈ ನ್ಯಾನೋ ಕಣಗಳನ್ನು ,ತಾಮ್ರದ ಆಕ್ಸೈಡ್(ಕಾಪರ್ ಆಕ್ಸೈಡ್),ಅಲ್ಯೂಮಿನಾ,ಟೈಟಾನಿಯಂ ಆಕ್ಸೈಡ್,ಇಂಗಾಲದ ನ್ಯಾನೊ ಕೊಳವೆಗಳು, ಸಿಲಿಕಾ, ಅಥವಾ ಲೋಹಗಳ (ಉದಾ. ತಾಮ್ರ, ಅಥವಾ ಬೆಳ್ಳಿ) ನ್ಯಾನೋ ದಂಡಗಳನ್ನು ಉಪಯೋಗಿಸಿ ರಚಿಸಿರುತ್ತಾರೆ. ಇವುಗಳನ್ನು ವಾಹಕದಲ್ಲಿ ಸೇರಿಸಿದಾಗ, ವಾಹಕದ ಉಷ್ಣವಾಹಕತ್ವ ಸುಮಾರು 350% ಹೆಚ್ಚಾಗುವುದೆಂಬ ಸಿದ್ದಾಂತವಿದ್ದರೂ ಪ್ರಾಯೋಗಿಕವಾಗಿ ಅಷ್ಟಿರುವುದಿಲ್ಲ ಆದರೂ ಗಣನೀಯವಾದ ಏರಿಕೆಯಾಗುತ್ತದೆ.
ಕೆಲವು ಗಮನಾರ್ಹ ಸುಧಾರಣೆಗಳು ಸಾಧಿಸತಕ್ಕ ಬಲ್ಲವುಗಳಾಗಿವೆ. ಉದಾಹರಣೆಗೆ, ಬೆಳ್ಳಿಯ 55±12 ನ್ಯಾನೋ ಮೀ. ಮತ್ತು 12.8 ಮೈಕ್ರೋ ಮೀಟರ್ ಸರಾಸರಿ ಉದ್ದದ 0.5 vol.% ನ್ಯಾನೊ ದಂಡಗಳು ನೀರಿನ ಉಷ್ಣವಾಹಕತ್ವ ವನ್ನು 68% ರಷ್ಟು ಹೆಚ್ಚಿಸುವವು, ಮತ್ತು 0.5 vol.% ಬೆಳ್ಳಿಯ ನ್ಯಾನೊ ದಂಡಗಳು ಇಥಲೀನ್ ಆಧಾರದ ಶೀತಕಗಳ ಉಷ್ಣವಾಹಕತ್ವ ವನ್ನು 98% ಹೆಚ್ಚಿಸುವವು, 0.1% ರ ಅಲ್ಯೂಮಿನಾ ನ್ಯಾನೋ ಕಣಗಳು ನೀರಿನ ಉಷ್ಣವಾಹಕತ್ವ ೭0% ರಷ್ಟು ಹೆಚ್ಚಿಸಬಲ್ಲವು. ಕಣಗಳು ಶೀತಕದ ವಸ್ತುವಿನ ಮೇಲೆ ಒರಟು ರಂಧ್ರಯುಕ್ತವಾದ ಹೊರಮೈಯಲ್ಲಿ ಹೊಸ ಗುಳ್ಳಿಗಳನ್ನು ಉಂಟುಮಾಡುವುದರ ಮೂಲಕ ಮತ್ತು ಜಲಾಕರ್ಷಣೆಯ ಸ್ವಭಾವವು ಅವುಗಳನ್ನು ಆಚೆ ತಳ್ಳುವಿಕೆಯಿಂದ ಆವಿಯ ಪದರು ರಚಿತವಾಗುವುದಕ್ಕೆ ಅಡ್ಡಿಮಾಡುವವು. 5%ಕ್ಕಿಂತ ಹೆಚ್ಚಿನ ಕೇ೦ದ್ರಿಕೃತ ನ್ಯಾನೋ ದ್ರವಗಳು ನ್ಯುಟಾನಿಯನ್ ದ್ರವ ಅಲ್ಲದಂತೆ ವರ್ತಿಸುವವು.

ದ್ರವ ಅನಿಲಗಳು
ಅನಿಲಗಳು
ದ್ರವ
ನ್ಯಾನೋ ದ್ರವಗಳು